Ventspilī

2018. gada 27. martā Nr.49

(protokols Nr. 7; 3.§)

|  |  |
| --- | --- |
| *Par Kurzemes plānošanas reģiona* *iztrādātā deinstitucionalizācijas plāna* *2017. - 2020. gadam saskaņošanu* |  |

Ventspils pilsētas dome, ievērojot 2015. gada 16. jūnija Ministru kabineta noteikumu Nr. 313 „Darbības programmas „Izaugsme un nodarbinātība” 9.2.2. specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma „Deinstitucionalizācija” īstenošanas noteikumi”” (turpmāk – MK noteikumi Nr. 313) regulējumu, 2016. gada 29. aprīlī ir noslēgusi Sadarbības līgumu (turpmāk – Līgums) ar Kurzemes plānošanas reģionu (turpmāk – KPR) par sadarbību projekta „Kurzeme visiem” (turpmāk – Projekts) īstenošanā. Projekts tiks īstenots sinerģijā ar darbības programmas „Darbības programmas „Izaugsme un nodarbinātība” 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma „Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”” (turpmāk – 9.3.1.1. pasākums) regulējošiem Ministru kabineta 2016. gada 20. decembra noteikumiem Nr. 871 (turpmāk – MK noteikumi Nr. 871).

KPR sadarbībā ar SIA „Safege Baltija” ir izstrādājis KPR deinstitucionalizācijas (turpmāk – DI) plānu, t.sk. iekļaujot tajā ar pašvaldībām saskaņotus infrastruktūras risinājumus sabiedrībā balstītu sociālo pakalpojumu attīstībai tuvāko piecu gadu laikā. KPR DI plāna saskaņošanas procesā ir konstatēts, ka informācijas analīze ir balstīta uz neprecīziem un savstarpēji nesalīdzināmiem datiem (piemēram, sadaļā 7.1.1. „Veselības aprūpe”), taču tie tieši neietekmē KPR DI plānā iekļautos infrastruktūras risinājumus Ventspils pilsētā.

KPR DI plānā Ventspilī paredzēts izveidot infrastruktūru dienas aprūpes centra (turpmāk – DAC) vajadzībām, kā arī ģimeniskai videi pietuvināta pakalpojuma (turpmāk – ĢVPP) nodrošināšanai. Finansējuma piesaiste KPR DI plānā ietvertajiem infrastruktūras risinājumiem ir plānota 9.3.1.1. pasākuma ietvaros.

Lai personām ar garīga rakstura traucējumiem un bērniem ar funkcionāliem traucējumiem nodrošinātu institucionālai aprūpei alternatīvu sociālo pakalpojumu dzīvesvietā, kā arī ārpusģimenes aprūpē esošiem bērniem nodrošinātu kvalitatīvu, ģimeniskai videi pietuvinātu pakalpojumu pieejamību, pamatojoties uz likuma „Par pašvaldībām” 15. panta pirmās daļas 7. punktu, ievērojot MK noteikumus Nr. 313, MK noteikumus Nr. 871, Rīcības plānu deinstitucionalizācijas īstenošanai 2015. - 2020. gadam (apstiprināts ar Labklājības ministrijas 2015. gada 15. jūlija rīkojumu Nr. 63), ar KPR 2016. gada 29. aprīlī parakstīto Līgumu par sadarbību projekta “Kurzeme visiem” īstenošanā, kā arī ņemot vērā Ventspils pilsētas domes Sociālo lietu komisijas 2018. gada 29. janvāra, 2018. gada 06. marta, 2018. gada 13. marta un Ekonomikas un budžeta komisijas 2018.gada 09. marta, 2018. gada 23. marta ieteikumu un Sociālo jautājumu komitejas 2018. gada 26. marta akceptu,

Ventspils pilsētas dome

**n o l e m j**:

1. Konceptuāli saskaņot Kurzemes plānošanas reģiona deinstitucionalizācijas plānu 2017. - 2020. gadam saskaņā ar pielikumu, kas paredz infrastruktūras izveidi 9.3.1.1. pasākuma ietvaros ar šādām prognozējamām izmaksām:
	1. Dienas aprūpes centrs ar atbalstu aprūpē, kur Projekta ”Kurzeme visiem” ietvaros tiks sniegts pakalpojums 40 pilngadīgām personām ar garīga rakstura traucējumiem, ar 9.3.1.1. pasākuma ietvaros paredzēto kopējo plānoto finansējumu 286 936 *euro,* tai skaitā ERAF līdzfinansējumu 243 896 *euro*, pašvaldības līdzfinansējumu 34 432 *euro* un valsts finansējumu 8 608 *euro* apmērā;
	2. Dienas aprūpes centrs ar atbalstu aprūpē, kur Projekta ”Kurzeme visiem” ietvaros tiks sniegts pakalpojums 55 bērniem ar funkcionāliem traucējumiem, ar 9.3.1.1. pasākuma ietvaros paredzēto kopējo plānoto finansējumu 394 537 *euro,* tai skaitā ERAF līdzfinansējumu 335 356 *euro*, pašvaldības līdzfinansējumu 47 344 *euro* un valsts finansējumu 11 836 *euro* apmērā;
	3. Ģimeniskai videi pietuvināta pakalpojuma sniegšanas vieta, kur projekta “Kurzeme visiem” ietvaros tiks sniegts pakalpojums 16 ārpusģimenes aprūpē esošiem bērniem, ar 9.3.1.1. pasākuma ietvaros paredzēto kopējo plānoto summu 490 733 *euro*, tai skaitā ERAF līdzfinansējumu 417 123 *euro*, pašvaldības līdzfinansējumu 58 888 *euro* un valsts finansējumu 14 722 *euro* apmērā.
2. Noteikt, ka infrastruktūra 1.3. punktā paredzētajai ģimeniskai videi pietuvināta pakalpojuma sniegšanas vietai tiek veidota, ja atbilstoši ITI ieviešanas mehānismam tiek piesaistīts papildus Eiropas Savienības finansējums (prognozējamais papildus nepieciešamais finansējums 525 086 *euro,* tai skaitā ERAF līdzfinansējums 446 323 *euro*).
3. Uzdot p/i ”Ventspils pilsētas Sociālais dienests” pēc 1. punktā minētās infrastruktūras izveides kopējo izmaksu precizēšanas un projektu iesniegumu atlases 9.3.1.1. pasākuma ietvaros izsludināšanas virzīt izskatīšanai Ventspils pilsētas domes sēdē lēmumprojektu par atbalstu 1. punktā minētas infrastruktūras izveides projekta pamatojošās dokumentācijas iesniegšanai ERAF līdzfinansējuma saņemšanai un projekta īstenošanai.
4. Noteikt pašvaldības iestādi ”Ventspils pilsētas Sociālais dienests” kā atbildīgo par KPR DI plānā ietverto risinājumu sabiedrībā balstīto sociālo pakalpojumu sniedzēju infrastruktūras izveidi Ventspils pilsētā, ievērojot šī lēmuma nosacījumus.

Sēdes vadītājs,

Domes priekšsēdētāja 1. vietnieks

sadarbības jautājumos G.Blumbergs

*/personīgais paraksts/*